Il-baruni tad-droga, Joaquim Guzman, wieħed mill-iktar irġiel imfittxija fil-Messiku – magħruf bħala El Chapo – inqabad waqt missjoni konġunta bejn il-forzi Messikani u dawk Amerikani. Guzman kien ilu 13-il sena imfittex mill-awtoritajiet sakemm is-Sibt illi għadda ġie arrestat f’lukanda f’Mazatlan. L-Istati Uniti kienu qed jitolbu 5 miljun dollaru lil min jagħti informazzjoni biex Guzman jinqabad. El Chapo se jkun akkzużat li hu l-moħħ wara l-vjolenza relatata mat-traffikar tad-droga li kien hemm fil-Messiku fl-aħħar snin.